
Kézmozgást segítő mindennapi ergoterápiás segédeszköz tervezése

A baleseteket, neurológiai rendellenességeket, cerebrovaszkuláris betegségeket követő rehabi-litációs terápiák egyre több páciens számára elérhetőek. A befejezettnek nyilvánított rehabili-tációt követően a beteg teljes életet élhet, azonban az új megváltozott állapotához szükséges egyfajta szemléletváltás. A páciensnek meg kell tanulnia új, megváltozott élethelyzetével min-dennapi feladatait ellátni. Ebben segítségére lehetnek különböző ergoterápiás segédeszközök. A nemzetközi piacon fellelhető számos segédeszköz, amely felső végtag érintettségű beteg-séggel élők számára készült. Ezek a segédeszközök azonban csak egy típusú betegség által okozott mozgáskoordinációs problémák megoldására fektetnek hangsúlyt. Jelenleg piaci rés egy olyan segédeszköz, amely egyaránt hasznos a mozgásszervi betegséggel élők és a neuroló-giai rendellenességgel rendelkezők számára. Jelenleg a piacon fellelhető eszközök nem nyújta-nak komplex megoldást széles felhasználói kör számára. Mindezen termékdiverzitásból adódó kiválasztási nehézségek mellett az eszközök élettartama a nem megfelelő anyaghasználat és kialakítás miatt igen rövid, ez pedig az érintettek számára további kellemetlenségeket, megnö-vekedett kiadásokat okozhat.
Mint terméktervező fontos és izgalmas kihívásnak tartom az elérhető segédeszközök hibáinak kiküszöbölését, mely elérésére komplex megoldásra van szükség.
A Tudományos Diákköri Konferencia keretein belül egy olyan segédeszköz fejlesztését tűztem ki célul, ami nem csupán a konkurens termékek hibáit igyekszik kijavítani, hanem egy olyan multifunkcionális, több típusú akadályozottságot kiszolgáló segédeszköz, amelyet a felső vég-tag érintettséggel rendelkező, mozgásszervi betegséggel/mozgásszervi meg/elváltozással élő egyének bátran viselhetnek. A segédeszköz tervezésben fontos szempont volt többek között, hogy bármilyen környezetben és tevékenység során használható és hogy viselése kényelmes legyen.
A tervezési folyamat során számos szakorvossal és érintettel konzultáltam, így igyekeztem a legtöbb igényt kielégítő terméket megalkotni. A funkcionalitás optimalizálása mellett fontos szempont volt az egyszerű és könnyű gyárthatóság. Ezért az eszközöm bizonyos részei additív gyártástechnológiával elkészíthetőek, a bőrrel érintkező alkatrész kialakítása pedig biokompa-tibilis anyagok felhasználásával történt. Munkám során megalkotott segédeszköz reményeim szerint hiánypótló, ami segíti az érintetteket a mindennapi életükben. 



